system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Capri, Campania.
assistant
Capri este un oraș în provincia Napoli, regiunea Campania a Italiei, aflat în partea de est a insulei Capri. El cuprinde centrul și estul insulei, în timp ce partea de vest aparține orașului Anacapri.

Insula 

Insula Capri, denumită în antichitate Caprea (insula a fost colonizată de greci încă din secolul VII î.Hr.), este situată la intrarea în Golful Napoli. Insula are 6,7 km lungime și aproximativ doi kilometri lățime, iar suprafața sa măsoară 10,4 kilometri pătrați. Elementul caracteristic al reliefului insulei îl constituie stâncile abrupte de calcar care se înalță din adâncurile mării. Monte Solaro este punctul situat la cea mai mare altitudine de pe insulă și măsoară 589 de metri înălțime.

Pe insula Capri se află trei localități mai importante. Capri este așezarea principală a insulei. Portul Marina Grande se află pe coasta de nord, iar la vest se ridică Anacapri. Pentru a ajunge de la Capri la Anacapri trebuie străbătute 784 de trepte săpate în stâncă. La vest de Anacapri se află Grota Albastră.

Obiective principale
 Marina Grande, portul principal al insulei Capri
 Piața Umberto I, cunoscută ca Piazzetta
 Certosa di San Giacomo, cu vedere la portul Marina Piccola
 Villa Jovis

Biserici
Biserica San Costanzo
Biserica Santo Stefano
Biserica Sant'Anna
Biserica S. Michele
Biserica S. Maria del soccorso
Biserica S. Andrea
Biserica di Costantinopoli
Cimitero acattolico di Capri

Privire de ansamblu
Cele mai importante puncte de atracție ale orașului sunt Via Krupp, Faraglioni, Arco Naturale, Villa Lysis, Villa Malaparte. Palazzo a Mare este situl arheologic cu cele mai întinse vestigii romane din zona litorală a orașului Capri.

Demografie

Transport
Sunt organizate zilnic curse de feribot și hidrofoil din porturile Mergellina și Molo Beverello ale orașului Napoli, Sorrento, Positano și Amalfi către portul Capri. Din portul Marina Grande pornește un funicular către orașul Capri, aflat deasupra.

Cele mai apropiate aeroporturi sunt:
 Aeroportul Napoli-Capodichino (NAP)
 Aeroportul Salerno-Pontecagnano (QSR)

Imagini

Referințe

Legături externe 

Comunele Italiei
 Capri, stânca celor bogați, 24 august 2012, Cristian Matache, Income Magazine
 Fascinanta Grotă Albastră , 27 august 2011, Marius Nedelcu, Ziarul Lumina

Vezi și
Insula Capri
Anacapri
Grota Albastră

Orașe din Campania
Stațiuni la Marea Mediterană
Insula Capri
Comune din provincia Napoli